b'\n_START_ARTICLE_\nTolme\xc4\x8d\n_START_SECTION_\nGeografija\n_START_PARAGRAPH_\nTolme\xc4\x8d se nahaja v Videmski pokrajini v osr\xc4\x8dju Karnijskih Alp, v bli\xc5\xbeini reke Tilment, 50 km severozahodno od Vidma. V ob\xc4\x8dini se nahaja \xc5\xa1e pet vasi: Cadunea (fur. Cjadugnee), Caneva (Cjanive), Casanova (Cjasegnove), Fusea (Fusee), Illegio (Die\xc3\xa7) in, Imponzo (Dimpon\xc3\xa7).\n_START_SECTION_\nZgodovina\n_START_PARAGRAPH_\nObstoj Tolme\xc4\x8da (Tulmentium) je prvikrat dokumentiran kot del Oglejskega patriarhata ob koncu prvega tiso\xc4\x8dletja, vendar se predvideva, da je mesto stalo \xc5\xbee v predromanskem obdobju. V rimskem \xc4\x8dasu je ozemlje pre\xc4\x8dkala ena od glavnih poti, ki je povezovala Apeninski polotok z ozemljem sedanje Avstrije._NEWLINE_Kot cveto\xc4\x8di trg je Tolme\xc4\x8d bil obdan z obrambnim zidovjem, 18 stolpi in gradom oglejskih patriarhov. Leta 1420 je bil priklju\xc4\x8den Bene\xc5\xa1ki republiki z ohranjenimi privilegiji. Leta 1797 je bil s Campoformijskim mirom predan Avstrijskemu cesarstvu, po kratki Napoleonovi vladavini pa je bil priklju\xc4\x8den k Lombardsko-Bene\xc5\xa1kemu kraljestvu, ustanovljenemu z Dunajskim kongresom 1815._NEWLINE_Tolme\xc4\x8d je postal del Italijanskega kraljestva v letu 1866.'